17 Batho ba bangwe ba tsoga e sa le mesong gore ba bale, ba naganišiše le go rapela. Ba bangwe ba dira se nakong ya dijo tša matena. Mohlomongwe wena o bona nako e botse ya go bala Beibele e le mantšiboa goba pele o robala. Ba bangwe ba rata go bala Beibele mesong le pele ba robala. (Joshua 1:8) Sa bohlokwa ke gore o “diriše nako ya [gago] ka bohlale,” ke gore, o naganišiše ka Lentšu la Modimo letšatši le letšatši go e na le go senya nako dilong tše di sego bohlokwa.—Baefeso 5:15, 16. 13 Bafsa ba bangwe bao ba godišitšwego ke batswadi ba Bakriste ba ka fo se bone phapano e kgolo magareng ga paradeise ya rena ya gona bjale ya moya le lefase la Sathane leo le sa kgahlišego. Ba bangwe ba ile ba ba ba leka go bona gore lefaseng go bjang. Eupša na o ka kitimela ka pele ga koloi e le feela gore o kwe gore go bohloko bjang—goba go kotsi gakaakang—go thulwa ke koloi? Aowa! Ka mo go swanago, ga go hlokagale gore re latswe ‘tsela ya kgobogo’ lefaseng le e le feela gore re bone kamoo seo se ka kwešago bohloko ka gona.—1 Pet. 4:4.